ປະຊາຊົນ 3 ຄົນເສັຍຊີວິດຈາກການໂຈມຕີ ສະຖານກົງສູບອະເມຣິກາ ທີ່ປາກີສຖານ
8່າວອື່ນໆ: ພວກຊ່ອຍກູ້ໄພດຶງພວກພະນັກງານບໍ່ຖານຫິນທີ່ ຍັງມີຊີວິດຢູ່ອອກຈາກບໍ່ຖ່ານຫິນ; ບັນດາຜູ້ນຳປະເທດເລາະ ແມ່ນ້ຳຂອງຕົກລົງປັບປຸງການຮ່ວມມືກັນໃ
ການໂຈມຕີທ່ີຮຸນແຮງຕໍ່ສະຖານກົງສູນຂອງສະຫະຣັດທ່ີເມືອງPeshawar ໄດ້ເຮັດໃຫ້ຜູ້ຄົນເສັຍຊີວິດໄປຢ່າງນ້ອຍ 3 ຄົນ ໃນບໍ່ເທົ່າໃດຊົ່ວໂມງ ຫລັງຈາກຜູ້ວາງລະເບີດສະລະຊີບຄົນນຶ່ງ ສັງຫານຜູ້ຄົນຢ່າງນ້ອຍ 36 ຄົນໃນບ່ອນອື່ນ ໃນພາກຕາເວັນຕົກສຽງເໜືອຂອງປາກີສຖານ ໂຄສົກຍິງ ປະຈຳສະຖານທູດສະຫະຣັດທ່ີກຸງອີສລາມາບັດ ໄດ້ຢືນຢັນການໂຈມຕີທ່ີສະຖານກົງສູນສະຫະຣັດດັ່ງກ່າວ ເວລານີ້ ຍັງບໍ່ເປັນທ່ີຈະແຈ້ງເທື່ອວ່າ ພວກທ່ີເສັຍຊີວິດໄປນັ້ນ ແມ່ນພວກໂຈມຕີ ຫລືພວກພນັກງານໃນສະ ຖານກົງສູນ ຫລືເປັນພວກປະຊາຊົນທ່ີກາຍໄປກາຍມາໃກ້ໆກັບບໍລິເວນທ່ີເກີດການລະເບີດນັ້ນຫລືບໍ? ຢ່າງນ້ອຍລະເບີດທ່ີມີຄວາມແຮງ 3 ບັ້ນ ໄດ້ສັ່ນສະເທືອນຕໍ່ຕຶກອາຄານທ່ີມີຜູ້ຄົນຍາມຮັກສາຢ່າງໜາແໜ້ນ ແລະໃນເຂດອ້ອມແອ້ມ ແລະໄດ້ຍິນສຽງປືນຍິງຕໍ່ສູ້ກັນ ຫລັງຈາກນັ້ນ ຕຳຫລວດໄດ້ທຳການປິດລ້ອມຂົງ ເຂດດັ່ງກ່າວໄວ້ທັນທີ ພວກຊ່ອຍກູ້ໄພໄດ້ດຶງພວກພະນັກງານຫລາຍສິບ ຄົນອອກຈາກບໍ່ຖ່ານຫິນແຫ່ງນຶ່ງຂອງຈີນໃນວັນຈັນມື້ນີ້ ຫລັງຈາກພວກເຂົາເຈົ້າຕົກຄ້າງຢູ່ໃນໃຕ້ດິນມາດົນກວ່ານຶ່ງສັບປະດາ ພວກພະນັກງານຊ່ອຍກູ້ໄພໄດ້ພົບເຫັນພວກພະນັກງານໃນບໍ່ 9 ຄົນຍັງມີຊີວິດຢູ່ໃນຄືນຜ່ານມານີ້ ໃນ ບໍ່ຖ່ານຫິນ Wangjialing ໃນແຂວງ Shanxi ໃນພາກເໜືອຂອງຈີນໃນວັນຈັນມື້ນີ້ ຫລັງຈາກພວກພະນັກງານບໍ່ແຮ່ເຫລົ່ານີ້ຕົກຄ້າງຢູ່ໃນບໍ່179 ຊົ່ວໂມງ ທ່ີຖືກນ້ຳຖ້ວມນັ້ນ ໃນຕອນຕົ້ນຕອນບ່າຍມື້ນີ້ ບັນດາເຈົ້າໜ້າທ່ີກ່າວວ່າ ພວກພະນັກງານຫລາຍກວ່າ80 ຄົນແລ້ວໄດ້ຮັບການຊ່ອຍກູ້ຊີວິດ ແລະ ເຊື່ອກັນວ່າ ຍັງມີອີກຫລາຍຄົນທ່ີຍັງມີຊີວິດຢູ່ ພະນັກງານບໍ່ແຮ່ແຕລະຄົນທ່ ີດຶງອອກມາຈາກບໍ່ແມ່ນໄດ້ຖືກສົ່ງໄປນຳລົດໂຮງໝໍແຕ່ລະຄັນໄປຍັງໂຮງໝໍ ພວກທ່ີ ລອດຊີວິດມາໄດ້ນີ້ ແມ່ນຫິວນ້ຳຢ່າງໜັກໃນລະຫວ່າງຕົກຄ້າງຢູ່ໃນບໍ່ຖ່ານຫິນນັ້ນ ຜູ້ລອດຊີວິດອອກມາໄດ້ຄົນນຶ່ງແຈ້ງໃຫ້ຊາບ ວ່າ ນ້ຳຂຸ່ນໃນບໍ່ແມ່ນເປິເປື້ອຫລາຍສຳລັບທ່ີຈະດື່ມ ປະຊາຊົນປະມານ3 ພັນຄົນໄດ້ເຮັດວຽກນຳກັນນັບ ແຕ່ເກີດໄພຫາຍະນະໃນບໍ່ມາຕັ້ງແຕ່ວັນທີ25 ມີນາຜ່ານມານີ້ ເພື່ອປ້ຳນ້ຳອອກຈາກບໍ່ ເພື່ອວ່າພວກຊ່ອຍກູ້ໄພຈະສາມາດລົງ ໄປຫາພວກພະນັກງານໃນບໍ່153 ຄົນໄດ້ ບັນດາຜູ້ນຳ 4 ປະເທດໃນເຂດເອເຊັຍຕາເວັນອອກສຽງໃຕ້ທ່ີນ້ຳຂອງໄຫລຜ່ານ ພົບປະຫາລືກັນໃນວັນຈັນມື້ນີ້ ເພື່ອຫາຊ່ອງທາງຢຸດລະດັບນ້ຳຂອງທ່ີເປັນແມ່ນ້ຳແຫ່ງ ໃຫຍ່ທ່ີສຸດສາຍນຶ່ງຂອງໂລກແຫ້ງລົງ ບັນດານາຍົກຣັຖມຸນຕີຈາກໄທ ກຳປູເຈັຍ ລາວແລະວຽດນາມ ທ່ີກຳລັງ ພົບປະຫາລືກັນທ່ີເມືອງຕາກອາກາດ ຫົວຫິນຂອງໄທໄດ້ເຫັນດີນຳກັນວ່າ ຄວາມຮ່ວມໄມ້ຮ່ວມມືກັນທ່ີດີຂຶ້ນແມ່ນຈຳເປັນ ເພື່ອສ້າງຄວາມກ້ຳເກິ່ງໃນເຣື່ອງເຜົນປະໂຫຍດດ້ານເສດຖະກິດຈາກແມ່ນຳສາຍນີ້ ແລະເພື່ອປົກ ປ້ອງຊີວິດການເປັນຢູ່ຂອງພົນລະເມືອງຫລາຍສິບລ້ານຄົນໃນຂົງເຂດ ທ່ານອະພິສິດເວດຊາຊີວະ ນາຍົກຣັຖມຸນຕີໄທ ກ່າວ ເນັ້ນໃນກອງປະຊຸມສຸດຍອດເປັນເວລານຶ່ງມື້ ເຖິງຄວາມສຳຄັນຂອງການເອົາຄວາມຮັບຜິດຊອບຮ່ວມກັນ ໃນການບໍລິຫານຊັບພະຍາກອນແມ່ນ້ຳແຫ່ງນີ້ ຄວາມແຫ້ງແລ້ງໃນປີຜ່ານມາໃນພາກໃຕ້ຂອງຈີນແລະໃນຂົງເຂດ ເອເຊັຍຕາເວັນອອກສຽງໃຕ້ໄດ້ເຮັດໃຫ້ລະດັບນ້ຳຂອງບົກລົງຕ່ຳສຸດໃນຮອບ 50 ປີຜ່ານມາ ບັນດານັກອະນຸຣັກທັມມະຊາດກ່າວຫາຈີນວ່າສ້າງຄວາມເສັຍຫາຍໃຫ້ແກ່ແມ່ນ້ຳຂອງນີ້ ໂດຍການສ້າງເຂື່ອນໄຟຟ້າ ຂຶ້ນຫລາຍແຫ່ງໃນພາກເໜືອຕາມລຳແມ່ນ້ຳຂອງ ເພື່ອເກັບນ້ຳໄວ້ໃນເຂື່ອນຂອງຕົນ ຜູ້ຕາງໜ້າຂອງຈີນທ່ີມາຮ່ວມກອງປະຊຸມສຸດຍອດ ຄືທ່ານ Song Tao ຮອງຣັຖມຸນຕີກະຊວງຕ່າງປະເທດຂອງຈີນ ກ່າວວ່າ ປະເທດຂອງທ່ານໄດ້ພັດທະນາແລະໃຊ້ນ້ຳໃນນ້ຳຂອງ ຕາມວິທີການທັມມະດາ ແລະອຳນວຍຜົນປະໂຫຍດຢ່າງເຕັມສ່ວນໃຫ້ແກ່ພວກປະເທດໃນລຸ່ມ ແມ່ນ້ຳຂອງນັ້ນ : ຣັຖບານໄທກຳລັງພະຍາຍາມຊອກຫາທາງໃຫ້ສານອອກຄຳສັ່ງໃຫ້ພວກ ປະທ້ວງຄົນເສື້ອແດງຫລາຍໝື່ນຄົນຍົກຍ້າຍອອກຈາກບໍລິເວນທ່ອງທ່ຽວໃນບາງກອກນັ້ນ ພວກຄົນເສື້ອແດງຕໍ່ຕ້ານ ຣັຖບານ ທ່ີຈົງຮັກພັກດີຕໍ່ອະດີດນາຍົກຣັຖມຸນຕີທັກສິນ ຊິນນະວັດ ໄດ້ເຮັດໃຫ້ສູນທ່ອງທ່ຽວແລະສູນການຄ້າໃນບາງ ກອກຕົກຢູ່ໃນສະພາບເປັ້ຍລ່ອຍເປັນມື້ທີສາມໃນວັນຈັນມື້ນີ້ ເຮັດໃຫ້ ການຈະລາຈອນໄປມາຕິດຂັດແລະບັງຄັບໃຫ້ພວກບໍລິສັດຮ້ານຄ້າຮ້ານຂາຍລາຍໃຫຍ່ຕ້ອງປິດຮ້ານຢູ່ຕໍ່ມາ ຍ້ອນສາເຫດດ້ານ ຄວາມປອດໄພ ໃນຕອນບ່າຍວັນຈັນມື້ນີ້ ພວກປະທ້ວງຄົນເສື້ອ ແດງຈຸນຶ່ງໄດ້ໄປຍຶດຄອງເປັນເວລາສັ້ນໆທ່ີຫ້ອງການຕ່າງໆຂອງຄນະກັມມະການເລື້ອກຕັ້ງ ໃນການກ່າວປາໄສຖ່າຍທອດທາງໂທຣະພາບໄປຍັງທົ່ວປະເທດໃນວັນອາທິດ ທ່ານອະພິສິດໄດ້ກ່າວ ຫາພວກປະທ້ວງຄົນເສື້ອແດງລະເມີດກົດໝາຍທັມມະນູນຂອງຊາດ ພວກປະທ້ວງຄົນເສື້ອແດງປະມານ 55 ພັນຄົນໄດ້ເລີ້ມເຂົ້າຄວບຄຸມຂົງເຂດດັ່ງກ່າວໃນວັນເສົາຜ່ານນີ້ ອັນເປັນພາກສ່ວນນຶ່ງໃນການ ປຸກລະດົມຂອງພວກເຂົາເຈົ້າເພື່ອບັງຄັບໃຫ້ຣັຖບານປະກາດທຳການເລືອກຕັ້ງໃໝ່ຂຶ້ນໃນທັນທີນັ້ນ ຍານອາວະກາດໄປກັບ Discovery ຂອງສະຫະຣັດໄດ້ພຸ່ງຂຶ້ນສູ່ຫ່ວງອາວະກາດຈາກສູນກາງອາວະກາດ Kennedy ທ່ີຣັດຟລໍຣີດາ ໃນວັນຈັນມື້ນີ້ ໂດຍບັນທຸກນັກອາວະກາດອະເມຣິກັນ6 ຄົນແລະນັກອາວະກາດຍີ່ປຸນຄົນນຶ່ງ ໄປຍັງສະຖານີອາວະກາດນາໆຊາດ ຖ້າທຸກສິ່ງທຸກຢ່າງດຳເນີນໄປຕາມກຳນົດ ຍານ Discovery ຄາດວ່າຈະໄປຮອດສະຖານີດັ່ງກ່າວໃນວັນພຸດ ຊຶ່ງພວກນັກອາວະກາດເຫລົ່ານີ້ຈະສົ່ງເຄື່ອງອາໄຫລ່ຕ່າງໆ ແລະທຳການທົດລອງຕ່າງໆໃນ ຫ້ອງຄົ້ນຄວ້າທ່ີກຳລັງໂຄຈອນຢູ່ນັ້ນ ການປະກອບພາລະກິດຄັ້ງນີ້ຈະເປັນເທື່ອທຳອິດທ່ີມີນັກອາວະກາດແມ່ຍິງ 4 ຄົນຂຶ້ນໄປປະຕິບັດງານທ່ີຍັງສະຖານີອາວະກາດລະຫວ່າງພ້ອມກັນບາດດຽວ